
DR 31.3.2011 15 

 
5.  Dato’ Sri Ir. Mohd. Zin bin Mohamed [Sepang] minta Menteri Perumahan dan 
Kerajaan Tempatan menyatakan, strategi kementerian untuk meningkatkan keberkesanan 
tahap penguatkuasaan undang-undang di kalangan pihak berkuasa tempatan dan apakah 
kaedah peningkatan tersebut merangkumi penggunaan senjata memandangkan pada 
ketika ini terdapat pelbagai ancaman kepada keselamatan anggota penguatkuasaan. 

 

Timbalan Menteri Perumahan dan Kerajaan Tempatan [Datuk Seri Panglima 
Haji Lajim bin Haji Ukin]:  Tuan Yang di-Pertua, untuk menjawab soalan daripada Yang 
Berhormat Sepang, untuk makluman Yang Amat Berhormat pihak berkuasa tempatan PBT 
boleh meningkatkan tahap penguatkuasaan, undang-undang melalui kaedah-kaedah yang 
mantap, dan kreatif dan sesuai dengan tempat dan situasi masalah. Sama ada secara 
mengenakan kompaun, tindakan mahkamah mahupun secara fizikal. Kerajaan berpendapat 
penguat kuasa PBT tidak perlu dibekalkan senjata api kerana kesalahan-kesalahan di 
bawah Akta Kerajaan Tempatan [Akta 171] melibatkan ketidakpatuhan undang-undang 
tanpa kekerasan, terima kasih. 

Datuk Ir. Haji Idris bin Haji Haron [Tangga Batu]:  Terima kasih Tuan Yang di-
Pertua, terima kasih Yang Berhormat Sepang kerana tidak menanyakan soalan tambahan, 
saya berpeluang.   

Tuan Yang di-Pertua, walaupun jawapan Yang Berhormat Timbalan Menteri 
berkaitan dengan Akta 171 Kerajaan Tempatan ini telah menetapkan undang-undang kecil 
di bawahnya merupakan kategori kekerasan, tetapi kegiatan-kegiatan jenayah terancang 
berlaku di kerajaan tempatan ini Tuan Yang di-Pertua seperti rumah urut, pelacuran, yang 
melibatkan kumpulan-kumpulan berjenama besar dalam arena ini.   

Jadi saya kira elok kalau kementerian melihat dalam konteks yang lebih 
menyeluruh bagaimana penggunaan senjata boleh dikenakan kepada penguasa-penguasa 
di peringkat kerajaan tempatan ini lebih-lebih lagi penguat kuasa ini kebanyakannya 
berlatarbelakangkan pasukan keselamatan negara seperti beka tentera dan bekas polis, 
terima kasih Tuan Yang di-Pertua. 

Datuk Seri Panglima Haji Lajim bin Haji Ukin: Terima kasih Yang Berhormat 
Tangga Batu.   

Sebenarnya kita sedia maklum bahawa pihak berkuasa tempatan adalah di bawah 
kerajaan negeri.  Kalau sekiranya mereka mengadakan operasi yang boleh membahayakan 
penguat kuasa maka mereka harus memaklumkan kepada pihak polis dan untuk bersama-
sama operasi tersebut. Misalnya dalam operasi tempat pelacuran, tempat-tempat perjudian 
yang haram dan juga rumah-rumah urut kerana ini melibatkan satu kes jenayah yang agak 
berat dan memerlukan pihak polis.   

Jadi pada pendapat kementerian dan juga kerajaan, buat masa kini kita tidak 
sewenang-wenangnya memberikan ataupun membekalkan senjata kepada penguat kuasa.  
Ada dikhuatiri atau dibimbangi berlaku penyalahgunaan senjata dalam keadaan tertentu. 
Sebab kita tidak boleh mengawal kadang-kadang manusia.  Jadi ini antara perkara-perkara 
yang perlu dielakkan. 

Keduanya juga sebagaimana Yang Berhormat sedia maklum bahawa Akta 171 ini 
adalah merupakan akta yang tidak mematuhi peraturan misalnya peniaga-peniaga yang 
melebarkan perniagaan mereka di kawasan yang tidak dibenarkan berniaga ataupun tidak 
memohon lesen, itu sahaja sebenarnya dalam akta ini. Tidak memberikan kebimbangan 
dan juga membahayakan kepada penguat kuasa. 

 

[Soalan No.6 – YB Puan Siti Zailah binti Mohd. Yusoff (Rantau Panjang) tidak 
hadir] 

 

 



5. Dato' Sri Ir. Mohd. Zin bin Mohamed [Sepang] minta Menteri Perumahan dan Kerajaan Tempatan menyatakan, strategi kementerian untuk meningkatkan keberkesanan tahap penguatkuasaan undang-undang di kalangan pihak berkuasa tempatan dan apakah kaedah peningkatan tersebut merangkumi penggunaan senjata memandangkan pada ketika ini terdapat pelbagai ancaman kepada keselamatan anggota penguatkuasaan. Timbalan Menteri Perumahan dan Kerajaan Tempatan [Datuk Seri Panglima Haji Lajim bin Haji Ukin]: Tuan Yang di-Pertua, untuk menjawab soalan daripada Yang Berhormat Sepang, untuk makluman Yang Amat Berhormat pihak berkuasa tempatan PBT boleh meningkatkan tahap penguatkuasaan, undang-undang melalui kaedah-kaedah yang mantap, dan kreatif dan sesuai dengan tempat dan situasi masalah. Sama ada secara mengenakan kompaun, tindakan mahkamah mahupun secara fizikal. Kerajaan berpendapat penguat kuasa PBT tidak perlu dibekalkan senjata api kerana kesalahan-kesalahan di bawah Akta Kerajaan Tempatan [Akta 171] melibatkan ketidakpatuhan undang-undang tanpa kekerasan, terima kasih. Datuk Ir. Haji Idris bin Haji Haron [Tangga Batu]: Terima kasih Tuan Yang di- Pertua, terima kasih Yang Berhormat Sepang kerana tidak menanyakan soalan tambahan, saya berpeluang. Tuan Yang di-Pertua, walaupun jawapan Yang Berhormat Timbalan Menteri berkaitan dengan Akta 171 Kerajaan Tempatan ini telah menetapkan undang-undang kecil di bawahnya merupakan kategori kekerasan, tetapi kegiatan-kegiatan jenayah terancang berlaku di kerajaan tempatan ini Tuan Yang di-Pertua seperti rumah urut, pelacuran, yang melibatkan kumpulan-kumpulan berjenama besar dalam arena ini. Jadi saya kira elok kalau kementerian melihat dalam konteks yang lebih menyeluruh bagaimana penggunaan senjata boleh dikenakan kepada penguasa-penguasa di peringkat kerajaan tempatan ini lebih-lebih lagi penguat kuasa ini kebanyakannya berlatarbelakangkan pasukan keselamatan negara seperti beka tentera dan bekas polis, terima kasih Tuan Yang di-Pertua. Datuk Seri Panglima Haji Lajim bin Haji Ukin: Terima kasih Yang Berhormat Tangga Batu. Sebenarnya kita sedia maklum bahawa pihak berkuasa tempatan adalah di bawah kerajaan negeri. Kalau sekiranya mereka mengadakan operasi yang boleh membahayakan penguat kuasa maka mereka harus memaklumkan kepada pihak polis dan untuk bersama- sama operasi tersebut. Misalnya dalam operasi tempat pelacuran, tempat-tempat perjudian yang haram dan juga rumah-rumah urut kerana ini melibatkan satu kes jenayah yang agak berat dan memerlukan pihak polis. Jadi pada pendapat kementerian dan juga kerajaan, buat masa kini kita tidak sewenang-wenangnya memberikan ataupun membekalkan senjata kepada penguat kuasa. Ada dikhuatiri atau dibimbangi berlaku penyalahgunaan senjata dalam keadaan tertentu. Sebab kita tidak boleh mengawal kadang-kadang manusia. Jadi ini antara perkara-perkara yang perlu dielakkan. Keduanya juga sebagaimana Yang Berhormat sedia maklum bahawa Akta 171 ini adalah merupakan akta yang tidak mematuhi peraturan misalnya peniaga-peniaga yang melebarkan perniagaan mereka di kawasan yang tidak dibenarkan berniaga ataupun tidak memohon lesen, itu sahaja sebenarnya dalam akta ini. Tidak memberikan kebimbangan dan juga membahayakan kepada penguat kuasa. [Soalan No.6- YB Puan Siti Zailah binti Mohd. Yusoff (Rantau Panjang) tidak hadir].